# María Elisa Quinteros Cáceres

María Elisa Quinteros Cáceres (Talca, 20 de desembre de 1981) és una odontòloga, epidemiòloga i política xilena. Des del juliol de 2021 exerceix com a integrant de la Convenció Constitucional en representació del districte n. 17 (Maule Nord). El 5 de gener del 2022 va ser elegida com a presidenta d'aquesta assemblea constituent. Va succeir a la presidència a Elisa Loncón, el període del qual havia de finalitzar després de sis mesos per disposició del reglament de l'òrgan constituent.

## Trajectòria

Va néixer el 20 de desembre de 1981 a la comuna de Talca, filla d'Ariel Quinteros i Patricia Cáceres. Va realitzar els seus estudis primaris al col·legi María Mazzarello a Talca. Després, va continuar els secundaris al Liceu Abate Molina de la mateixa ciutat. El 2006, va realitzar els estudis superiors d'odontologia i de cirurgià dentista a la Universitat de Talca.
Del 2007 al 2015, va treballar al Departament de Salut Municipal de Hualañé en diversos programes: dental, promoció de la salut, infantil, atenció domiciliària, capacitació; on va assumir els càrrecs de directora d'ambulatori i presidenta de l'Associació de funcionaris de la Salut Municipalitzada (AFUSAM).
Ha estat acadèmica i docent al Departament de Salut Pública de la Facultat de Ciències de la Salut de la Universitat de Talca, a la Universitat de Santiago de Xile, a la Universitat Catòlica del Maule i a la Universitat de Talca.
D'ençà el 2015 treballa en epidemiologia ambiental, perinatal i reproductiva, la seva àrea d'interès és la gestació, la contaminació de l'aire i l'espai verd. Així mateix, incorpora entre les línies d'investigació l'odontologia sostenible.

## Carrera política

Es va presentar com a candidata independent per l'Assemblea Popular per la Dignitat, pel Maule Nord resultant electa com a constituent el 16 de maig de 2021. L'Assemblea Popular per la Dignitat va ser la primera força política independent al districte amb 33.548 vots, obtenint Quinteros 12.485 vots.
Dins de la Convenció Constitucional va integrar la comissió transitòria d'Ètica, on va ser triada coordinadora d'aquesta instància al costat del psicòleg Marcos Barraza. Després de l'aprovació del reglament de la Convenció l'octubre del 2021, es va incorporar a la comissió temàtica de Drets Fonamentals. El 27 d'agost del 2021 va ser una de les creadores del col·lectiu «Moviments Socials Constituents», grup de treball que reuneix convencionals constituents independents.

## Referències

* ↑ «Facultad de Ciencias de la Salud - Universidad de Talca». salud.utalca.cl. Arxivat de l'original el 2021-11-10. [Consulta: 9 novembre 2021].
* 1 2 3 4 «Fichas Convencionales Constituyentes; María Elisa Quinteros Cáceres». Biblioteca del Congreso Nacional de Chile, 2022. [Consulta: 2 maig 2022].
* ↑ «Portal del Investigador ANID» (en castellà). investigadores.anid.cl. [Consulta: 10 febrer 2022].
* ↑ «Brochure 2021». Diplomado en Gestión de la Calidad del Aire y Control de la Contaminación Atmosférica | Universidad de Santiago de Chile, 07-11-2017. Arxivat de l'original el 2021-11-10. [Consulta: 9 novembre 2021].
* ↑ «Magíster en Salud Pública». VRIP-UCM. [Consulta: 9 novembre 2021].
* ↑ «Dirección de Diplomados - Universidad de Talca». formacioncontinua.utalca.cl. [Consulta: 9 novembre 2021].
* ↑ «PDI - Resultado de Búsqueda». investigadores.anid.cl. [Consulta: 9 novembre 2021].
* ↑ Digitalproserver. «UTalca: Mala calidad del aire por uso de leña podría agravar cuadros de Covid-19» (en castellà). Radio Agricultura. Arxivat de l'original el 2021-11-10. [Consulta: 9 novembre 2021].
* ↑ «Panel de expertos de la UTalca analizó determinantes sociales del Covid-19 y sus efectos». www.diarioelheraldo.cl, 07-05-2020. Arxivat de l'original el 2020-05-07. [Consulta: 9 novembre 2021].
* ↑ «XVI Concurso Nacional de Proyectos de Investigación y Desarrollo en Salud, Fonis 2019 | Fondef». www.conicyt.cl. [Consulta: 9 novembre 2021].
* ↑ «Resultados definitivos Elecciones de Convencionales Constituyentes, Gobernadores Regionales, Alcaldes y Concejales 2021 – Servicio Electoral de Chile». Arxivat de l'original el 2021-10-28. [Consulta: 9 novembre 2021].
* ↑ pauta. «Resultados elecciones Constituyentes: Detalle por distrito» (en castellà). pauta. [Consulta: 9 novembre 2021].
* ↑ «Resultados elecciones Constituyentes: Detalle por distrito». Arxivat de l'original el 2021-11-10. [Consulta: 9 novembre 2021].
* ↑ Convención Constitucional. «Integración Comisiones Provisorias» (PDF), 01-07-2021. Arxivat de l'original el 30 de juliol de 2021. [Consulta: 5 gener 2022].
* ↑ «Guía para entender las comisiones temáticas definitivas de la Convención». Pauta, 12-10-2021. [Consulta: 5 gener 2022].
* ↑ Higuera, Camila. «Movimientos Sociales Constituyentes: el bloque que articula la discusión ambientalista y feminista en la Convención». Interferencia, 05-09-2021. [Consulta: 7 setembre 2021].
* ↑ «Comunicación de las convencionales constituyentes señoras, Alvarado, Carrillo, Dorador, Flores, Giustinianovich, Hoppe, Meneses, Royo, Vilches, Quinteros; y los convencionales, señores Labbé y Saldaña, por la cual solicitan ser agrupados en el colectivo "Movimientos Sociales Constituyentes"» (PDF). Convención Constitucional, 27-08-2021. Arxivat de l'original el 2021-09-23. [Consulta: 9 setembre 2021].